สมชื่อ “หุ้นทางใครทางมัน” นลท.ขาย RSP ทิ้งไม่เลิก ฉุดหุ้นรูดยาว 4 วันติด!
สมชื่อ “หุ้นทางใครทางมัน” นลท.ขาย RSP ทิ้งไม่เลิก ฉุดหุ้นรูดยาว 4 วันติด! ล่าสุด ณ เวลา 11.45 น. ราคาอยู่ที่ 6.75 บาท ลบ 0.15 บาท หรือ 2.17% สูงสุดที่ 7.05 บาท ต่ำสุดที่ 6.60 บาท มูลค่าซื้อขายที่ 69.24 ล้านบาท
17 พ.ย. 2560

สืบเนื่องจากเมื่อวันที่ 14 พ.ย.60 ราคาหุ้นบริษัท ริช สปอร์ต จำกัด (มหาชน) หรือ RSP ปรับตัวลงแรง 4.76% จึงเกิดกระแสว่า สาเหตุที่ส่งผลให้ราคาหุ้นปรับตัวลงเป็นผลมาจากนักลงทุนรายใหญ่ 2 ราย คือเสี่ย ย. และ เสี่ย ป. ขายหุ้น RSP ออกมาเพื่อทำกำไร
ล่าสุด วันนี้ (17 พ.ย.60) ราคาหุ้น RSP ยังคงปรับตัวลงอย่างต่อเนื่องเป็นวันที่ 4 โดยล่าสุด ณ เวลา 11.45 น. ราคาอยู่ที่ 6.75 บาท ลบ 0.15 บาท หรือ 2.17% สูงสุดที่ 7.05 บาท ต่ำสุดที่ 6.60 บาท มูลค่าซื้อขายที่ 69.24 ล้านบาท ขณะที่ดัชนีตลาดหุ้นไทยโดยรวมบวก 0.62%

ทั้งนี้ คาดว่าสาเหตุที่ส่งผลให้ราคาหุ้นยังปรับตัวลง เป็นเพราะกระแสข่าวลือดังกล่าว ทำให้มีนักลงทุนขายหุ้นตามนักลงทุนรายใหญ่ออกมาอย่างต่อเนื่องเพื่อทำกำไร อีกทั้งยังไม่มีคำชี้แจงจากผู้บริหาร RSP ถึงประเด็นดังกล่าวแต่อย่างใด
อย่างไรก็ตาม หากมีข้อมูลเพิ่มเติมเกี่ยวกับประเด็นดังกล่าวทางทีมงาน “ข่าวหุ้นธุรกิจออนไลน์” จะทำการรายงานให้ทราบในครั้งต่อไป
 